Po puću do Rumunskeje
Smjerdźaca. Cyłkownje 28 čłonow Smjerdźečanskeje rejwanskeje skupiny a skupiny Sprjewjan je so dźensa na puć do Rumunskeje nastajilo. Tam wobdźěla so na mjezynarodnym folklornym festiwalu w měsće Buzãu, kaž Smjerdźečenjo zdźěleja. Woni budu tam jedna z jědnaće ansamblow ze wšeho swěta.
Zeleni žadaja sej jasnosć
Drježdźany. Zeleni w Sakskim krajnym sejmje dwěluja na tym, zo krajne knježerstwo planowany twar nowych spušćadłow w čěskim Děčinje woprawdźe wotpokazuje. Dźensa woni knježerstwo namołwichu, tole „jasnje a zjawnje“ hišće raz potwjerdźić. Wobswětowe ministerstwo ma wobmyslenja Zelenych za njewoprawnjene a skedźbnja na koaliciske zrěčenje.
Čěsku armeju powjetšić
Praha. Čěski zakitowanski minister Martin Stropnický chcył armeju kraja přichodne lěta wuraznje powjetšić. Mjeztym zo ma wona wokomiknje 21 000 wojakow, měła jich ličba w běhu pjeć lět na 27 000 rozrosć. W tym zwisku jedna Stropnický hižo z financnym ministerstwom wo přidatnych srědkach, kaž medije rozprawjeja.
Čerwjene byki z remisom
bos_Latn ces_Latn slv_Latn szl_Latn szl_Latn szl_Latn slv_Latn